Cuneiform Tablet Kt 92/k 382 (AKT 11a 69)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na šu-IŠTAR qí-bi-ma um-ma da-da-a-ma a-dí i-šar-be-li ša ta-áš-pu-ra-ni um-ma a-ta-ma 10 TÚG SIG₅ ù ša qá-tí-im dí-šu-um a-dí ma-lá ù ší-ni-šu aq-ta-šu-um um-ma a-na-ku-ma a-na ma-lá té-er-tí a-wi-lim ṣú-ba-tí al-kam le-qé la-qá-a-am lá i-mu-a um-ma šu-ut-ma mì-nam pá-am ṣú-ba-tí ta-da-nam ša šu-mu-um lá i-ba-ší-ú ki-a-am-ma lá-al-qé a-li-ku-ú iš-tù ú-lá-ma ur-du-nim-ma a-dí a-lá-bi-im áš-al-ma um-ma šu-nu-ma ma-ri-iṣ um-ma a-šur-ta-ak-lá-ku-ma ki-na ma-ri-iṣ a ma-lá té-er-tí-kà a-ṣé-ri-šu ni-dí ú i-na tù-ar a-ku-tim ṣú-ḫa-ri a-ša-pá-ra-kum